Syen ɣer-s, nehder-d ɣef ayen yeɛnan amsekcem n tutlayin way gar-asent. Ay-agi d ayen idnufa deg iberriḥen-nni n timesbaniyen n Tizi-wezzu, tugget seg-sen smersen ugar n snat n tutlayin. Deg yiwen n uberriḥ, ad d-afeḍ teqbaylit d tefransist, taɛrabt d teqbaylit, tafransist d teɛrabt, akkud teglizzit d tefransit neɣ teɛrabt. Ɛla ḥsab n leḥsabat i nexdem ɣef tutlayin yettwasxedmen, nufa-d d akken, tutlayt tafransist teṭṭef amḍiq amenzu s wazal n 32%, syen terna-d fell-as teɛrabt tazzayrit s wazal n 22% ɣer tama-s taɛrabt taklasikit s 21,27% , syen teqbaylit 20%, ma tutlayt taglizzit ur tettwasexdem ara aṭas 4,25%.